இவைதவிர இக்கோயிலில் நாங்கள் கண்ட மற்றுமோர் அரிதான சிற்பம் பிரதிவரியிலுள்ள யாளிகளின் அணிவகுப்பு. பொதுவாகப் பிரதிவரியில் நின்ற நிலையில்தான் பெரும்பாலான இடங்களில் யாளிகள் இடம்பெற்றிருக்கும். ஆனால் இங்கு இயக்க நிலையில் முன்னங்கால்களை எட்டி வைத்துக்கொண்டும் வாயைப் பிளந்தபடியும் போருக்குச் செல்வதுபோல் நடந்துகொண்டிருக்கும் யாளிகள் வியப்பைத் தருகின்றன. இன்னும் நுணுக ஆராய்ந்தால் இதுபோன்ற மேலும் பல அரிதான விஷயங்கள் வெளிப்பட வாய்ப்புள்ள இத்திருவேள்விக்குடி உண்மையிலேயே திருவித்தியாசக்குடிதான்.